title: Komisijos Įgyvendinimo Reglamentas (ES) 2020/194 2020 m. vasario 12 d. kuriuo nustatomos išsamios Tarybos reglamento (ES) Nr. 904/2010 nuostatų, susijusių su specialiomis schemomis, skirtomis apmokestinamiesiems asmenims, teikiantiems paslaugas neapmokestinamiesiems asmenims, vykdantiems nuotolinę prekybą prekėmis ir tiekiantiems tam tikras prekes šalies viduje, taikymo taisyklės

text:
13.2.2020

                  LT

                  Europos Sąjungos oficialusis leidinys

                  L 40/114

         KOMISIJOS ĮGYVENDINIMO REGLAMENTAS (ES) 2020/194
         2020 m. vasario 12 d.
         kuriuo nustatomos išsamios Tarybos reglamento (ES) Nr. 904/2010 nuostatų, susijusių su specialiomis schemomis, skirtomis apmokestinamiesiems asmenims, teikiantiems paslaugas neapmokestinamiesiems asmenims, vykdantiems nuotolinę prekybą prekėmis ir tiekiantiems tam tikras prekes šalies viduje, taikymo taisyklės
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2010 m. spalio 7 d. Tarybos reglamentą (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje (1), ypač į jo 471 straipsnio a ir b punktus,
         kadangi:

                     (1)

                     Tarybos direktyvos 2006/112/EB (2) XII antraštinės dalies 6 skyrius, kuriame nustatytos specialios schemos, skirtos tam tikras paslaugas teikiantiems apmokestinamiesiems asmenims, buvo iš dalies pakeistas Tarybos direktyva (ES) 2017/2455 (3) ir Tarybos direktyva (ES) 2019/1995 (4), siekiant išplėsti tas specialias schemas. Priemonės, būtinos, kad būtų laikomasi šių dviejų direktyvų, turi būti taikomos nuo 2021 m. sausio 1 d.;

                     (2)

                     Reglamente (ES) Nr. 904/2010 nustatytos administracinio bendradarbiavimo ir kovos su sukčiavimu pridėtinės vertės mokesčio (PVM) srityje taisyklės. To reglamento 47b, 47c, 47d ir 47e straipsniai susiję su keitimusi tam tikra informacija, susijusia su Direktyvos 2006/112/EB XII antraštinės dalies 6 skyriuje nustatytomis specialiomis schemomis. Visų pirma tuose straipsniuose pateikiamos keitimosi identifikavimo duomenimis ir PVM deklaracijų duomenimis, taip pat keitimosi visais tolesniais tų duomenų pakeitimais nuostatos. Tie straipsniai taikytini nuo 2021 m. sausio 1 d.;

                     (3)

                     siekiant užtikrinti, kad tuose straipsniuose nurodyta informacija būtų keičiamasi vienodai, būtina patvirtinti techninius tokio keitimosi informacija duomenis, įskaitant bendrą elektroninį pranešimą. Tai taip pat sudarytų sąlygas vienodai plėtoti technines ir funkcines specifikacijas, nes jos būtų derinamos su reguliuojama sistema;

                     (4)

                     be to, kad valstybės narės galėtų stebėti, ar tinkamai taikomos specialios schemos, ir kovoti su sukčiavimu, turėtų būti nedelsiant ir vienodai keičiamasi tam tikra informacija, pavyzdžiui, kai apmokestinamasis asmuo pašalinamas iš schemos, savanoriškai nustoja ja naudotis arba pakeičia registravimosi valstybę narę. Todėl reikėtų nustatyti bendrą elektroninio keitimosi tokia informacija tvarką;

                     (5)

                     kad administracinė našta apmokestinamiesiems asmenims būtų kuo mažesnė, būtina nustatyti tam tikrus reikalavimus elektroninėms sąsajoms; jais apmokestinamiesiems asmenims bus sudarytos palankesnės sąlygos pateikti identifikavimo duomenis ir PVM deklaracijas. Valstybės narės gali numatyti papildomų funkcijų, kuriomis būtų dar labiau sumažinta administracinė našta;

                     (6)

                     būtina aiškiai nurodyti, kokia konkreti informacija turi būti pateikta tais atvejais, kai konkrečiu laikotarpiu netiekiamos prekės ir neteikiamos paslaugos, kurioms taikomos specialios schemos;

                     (7)

                     kad valstybės narės ir apmokestinamieji asmenys tolesniuose pranešimuose, įskaitant pranešimus apie mokesčio sumokėjimą, galėtų pateikti aiškias PVM deklaracijų nuorodas, registravimosi valstybė narė kiekvienai PVM deklaracijai turėtų suteikti unikalų nuorodos numerį;

                     (8)

                     šis reglamentas turėtų būti taikomas nuo tos pačios dienos, nuo kurios taikomi Reglamento (ES) Nr. 904/2010 47b, 47c, 47d ir 47e straipsniai;

                     (9)

                     Komisijos įgyvendinimo reglamentu (ES) Nr. 815/2012 (5) nustatytos išsamios Reglamento (ES) Nr. 904/2010 44 ir 45 straipsnių taikymo taisyklės dėl keitimosi informacija, susijusia su specialiomis schemomis, skirtomis telekomunikacijų, transliavimo ar elektroninėms paslaugoms. Tie straipsniai taikomi 2015 m. sausio 1 d.–2020 m. gruodžio 31 d. laikotarpiu. Todėl Įgyvendinimo reglamentas (ES) Nr. 815/2012 turėtų būti panaikintas nuo 2021 m. sausio 1 d. Tačiau paslaugų, kurioms taikoma bet kuri iš tame Įgyvendinimo reglamente nurodytų specialių schemų ir kurios buvo suteiktos iki 2021 m. sausio 1 d., PVM deklaracijos turėtų būti teikiamos ir taisomos toliau taikant tą Įgyvendinimo reglamentą iki 2024 m. vasario 10 d.;

                     (10)

                     šiame reglamente nustatytos priemonės atitinka Administracinio bendradarbiavimo nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Terminų apibrėžtys
            Šiame reglamente vartojamų terminų apibrėžtys:

                        1)

                        Sąjungoje neįsisteigusiems apmokestinamiesiems asmenims skirta schema – Direktyvos 2006/112/EB XII antraštinės dalies 6 skyriaus 2 skirsnyje nustatyta speciali schema, taikoma Bendrijoje neįsisteigusių apmokestinamųjų asmenų teikiamoms paslaugoms;

                        2)

                        Sąjungoje įsisteigusiems apmokestinamiesiems asmenims skirta schema – Direktyvos 2006/112/EB XII antraštinės dalies 6 skyriaus 3 skirsnyje nustatyta speciali schema, taikoma Bendrijos vidaus nuotolinei prekybai prekėmis, prekių tiekimui valstybėje narėje naudojant elektronines sąsajas, kuriomis sudaromos sąlygos tam prekių tiekimui pagal Direktyvos 2006/112/EB 14a straipsnio 2 dalį, ir apmokestinamųjų asmenų, įsisteigusių Bendrijoje, bet ne vartojimo valstybėje narėje, teikiamoms paslaugoms;

                        3)

                        importo apmokestinimo schema – Direktyvos 2006/112/EB XII antraštinės dalies 6 skyriaus 4 skirsnyje nustatyta speciali schema, taikoma nuotolinei prekybai prekėmis, kurios importuojamos iš trečiųjų teritorijų ar trečiųjų šalių;

                        4)

                        specialios schemos – Sąjungoje neįsisteigusiems apmokestinamiesiems asmenims skirta schema, Sąjungoje įsisteigusiems apmokestinamiesiems asmenims skirta schema ir importo apmokestinimo schema.

            2 straipsnis
            Elektroninės sąsajos funkcijos
            Elektroninė sąsaja registravimosi valstybėje narėje, kuria naudodamasis apmokestinamasis asmuo arba jo vardu veikiantis tarpininkas, norėdamas pasinaudoti viena iš specialių schemų, registruojasi ir registravimosi valstybei narei pagal tą schemą pateikia pridėtinės vertės mokesčio (PVM) deklaracijas, turi šias funkcijas:

                        a)

                        turi būti galima išsaugoti informaciją ir bet kokius informacijos pakeitimus, kurie turi būti pateikti pagal Direktyvos 2006/112/EB 361 arba 369p straipsnį, taip pat informaciją, kuri turi būti įtraukta į PVM deklaraciją pagal Direktyvos 2006/112/EB 365, 369g arba 369t straipsnius, prieš tą informaciją arba pakeitimus pateikiant;

                        b)

                        apmokestinamasis asmuo arba jo vardu veikiantis tarpininkas turi turėti galimybę registravimosi valstybės narės nustatytomis sąlygomis elektroninėje rinkmenoje pateikti su PVM deklaracijomis susijusią atitinkamą informaciją.

            3 straipsnis
            Identifikavimo duomenų perdavimas

               1.   Per CCN/CSI tinklą registravimosi valstybė narė kitoms valstybėms narėms perduoda šią informaciją ir jos pakeitimus:

                           (a)

                           apmokestinamojo asmens, besinaudojančio Sąjungoje neįsisteigusiems apmokestinamiesiems asmenims skirta schema, identifikavimo informaciją;

                           (b)

                           apmokestinamojo asmens, besinaudojančio Sąjungoje įsisteigusiems apmokestinamiesiems asmenims skirta schema, identifikavimo informaciją;

                           (c)

                           apmokestinamojo asmens, besinaudojančio importo apmokestinimo schema, identifikavimo informaciją;

                           (d)

                           tarpininko identifikavimo informaciją;

                           (e)

                           apmokestinamajam asmeniui arba tarpininkui suteiktą mokėtojo kodą.

               2.   1 dalyje nurodytai informacijai perduoti naudojamas I priede nustatytas bendras elektroninis pranešimas ir kiekvienu atveju pasirenkama viena iš šių skilčių:

                           (a)

                           B skiltis – Sąjungoje neįsisteigusiems apmokestinamiesiems asmenims skirtos schemos atveju;

                           (b)

                           C skiltis – Sąjungoje įsisteigusiems apmokestinamiesiems asmenims skirtos schemos atveju;

                           (c)

                           D skiltis – importo apmokestinimo schemos atveju apmokestinamajam asmeniui nustatyti pagal Direktyvos 2006/112/EB 369p straipsnio 1 arba 3 dalį;

                           (d)

                           E skiltis – importo apmokestinimo schemos atveju tarpininkui nustatyti pagal Direktyvos 2006/112/EB 369p straipsnio 2 dalį.

               3.   Registravimosi valstybė narė, naudodama šio reglamento II priede nustatytą bendrą elektroninį pranešimą, per CCN/CSI tinklą nedelsdama praneša kitoms valstybėms narėms, jeigu:

                           (a)

                           apmokestinamasis asmuo yra pašalinamas iš vienos iš specialių schemų arba išbraukiamas iš mokėtojų registro pagal Direktyvos 2006/112/EB 363, 369e straipsnius arba 369r straipsnio 1 arba 3 dalis;

                           (b)

                           apmokestinamasis asmuo savanoriškai nustoja naudotis viena iš specialių schemų;

                           (c)

                           apmokestinamasis asmuo, besinaudojantis Sąjungoje įsisteigusiems apmokestinamiesiems asmenims skirta schema arba importo apmokestinimo schema, pakeičia registravimosi valstybę narę.

               4.   Registravimosi valstybė narė, naudodama šio reglamento II priede nustatytą bendrą elektroninį pranešimą, per CCN/CSI tinklą nedelsdama praneša kitoms valstybėms narėms, jeigu tarpininkas:

                           (a)

                           išbraukiamas iš mokėtojų registro pagal Direktyvos 2006/112/EB 369r straipsnio 2 dalį;

                           (b)

                           savanoriškai nutraukia tarpininko veiklą;

                           (c)

                           pakeičia registravimosi valstybę narę.

               5.   Registravimosi valstybė narė ir kitos valstybės narės automatiškai keičiasi atskirais PVM mokėtojo kodais, suteiktais apmokestinamiesiems asmenims arba, jei taikoma, apmokestinamųjų asmenų atžvilgiu pagal Direktyvos 2006/112/EB 369q straipsnio 1 ir 3 dalis, naudodamosi centriniu registru arba kita patikima duomenų keitimosi priemone ir užtikrindamos, kad valstybės narės visada turėtų teisingą ir naujausią informaciją apie visų valstybių narių suteiktų visų tokių PVM mokėtojo kodų galiojimą.

            4 straipsnis
            Apmokestinamojo asmens arba tarpininko teikiama PVM deklaracija

               1.   Apmokestinamasis asmuo arba, jei taikoma importo apmokestinimo schema, jo vardu veikiantis tarpininkas, naudodamasis šio reglamento III priede nustatytu bendru elektroniniu pranešimu, teikia registravimosi valstybei narei PVM deklaracijas, kuriose turi būti nurodyti pagal Direktyvos 2006/112/EB 365, 369g arba 369t straipsnius reikalaujami duomenys. To bendro elektroninio pranešimo B skiltis skirta Sąjungoje neįsisteigusiems apmokestinamiesiems asmenims skirtai schemai, C skiltis – Sąjungoje įsisteigusiems apmokestinamiesiems asmenims skirtai schemai ir D skiltis – importo apmokestinimo schemai.

               2.   Jeigu specialia schema besinaudojantis apmokestinamasis asmuo mokestiniu laikotarpiu netiekė prekių ir neteikė paslaugų pagal tą specialią schemą ir neturi pateikti jokių ankstesnių deklaracijų pakeitimų nė vienoje valstybėje narėje, pildoma nulinio PVM deklaracija. Tuo tikslu pildomi tik šie III priede nustatyto bendro elektroninio pranešimo langeliai:

                           (a)

                           1, 2, 11 ir 24 langeliai – Sąjungoje neįsisteigusiems apmokestinamiesiems asmenims skirtos schemos atveju;

                           (b)

                           1, 2, 21 ir 24 langeliai – Sąjungoje įsisteigusiems apmokestinamiesiems asmenims skirtos schemos atveju;

                           (c)

                           1, 1a, 2, 11 ir 24 langeliai – importo apmokestinimo schemos atveju.

               3.   Apmokestinamasis asmuo arba, jei taikoma importo apmokestinimo schema, jo vardu veikiantis tarpininkas privalo įtraukti su vartojimo valstybe nare susijusias patiektas prekes ar suteiktas paslaugas tik tuo atveju, jei prekės buvo patiektos arba paslaugos buvo suteiktos pagal specialias schemas toje valstybėje narėje mokestiniu laikotarpiu.
               Be to, Sąjungoje įsisteigusiems apmokestinamiesiems asmenims skirtos schemos atveju apmokestinamasis asmuo privalo įtraukti Direktyvos 2006/112/EB 369g straipsnio 2 dalies a ir b punktuose nurodytą prekių tiekimą, susijusį su valstybe nare, iš kurios prekės siunčiamos ar gabenamos, jei prekės, kurioms taikoma Sąjungoje įsisteigusiems apmokestinamiesiems asmenims skirta schema, buvo išsiųstos ar išgabentos iš tos valstybės narės mokestiniu laikotarpiu. Apmokestinamasis asmuo privalo įtraukti paslaugų teikimą iš įsisteigimo valstybės narės tik tuo atveju, jei paslaugos pagal Sąjungoje įsisteigusiems apmokestinamiesiems asmenims skirtą schemą buvo suteiktos iš tos valstybės narės mokestiniu laikotarpiu.

            5 straipsnis
            PVM deklaracijoje pateiktos informacijos perdavimas
            Registravimosi valstybė narė, naudodamasi šio reglamento III priede nustatytu bendru elektroniniu pranešimu, per CCN/CSI tinklą perduoda 4 straipsnio 1 dalyje nurodytą PVM deklaracijoje pateiktą informaciją:

                        a)

                        kiekvienai PVM deklaracijoje nurodytai vartojimo valstybei narei;

                        b)

                        be to, Sąjungoje įsisteigusiems apmokestinamiesiems asmenims skirtos schemos atveju, kiekvienai iš šių PVM deklaracijoje nurodytų valstybių narių:

                                    i)

                                    kiekvienai valstybei narei, iš kurios siunčiamos arba gabenamos prekės;

                                    ii)

                                    kiekvienai įsisteigimo valstybei narei, iš kurios buvo teikiamos paslaugos.

                  Taikydama pirmąją pastraipą, registravimosi valstybė narė perduoda kiekvienai atitinkamai valstybei narei III priede nustatyto bendro elektroninio pranešimo 1 dalyje nurodytą bendrąją informaciją ir to bendro elektroninio pranešimo 2, 3 ir 4 dalyse nurodytą su ta konkrečia valstybe nare susijusią informaciją.

            6 straipsnis
            Unikalus nuorodos numeris
            Perduodant informaciją pagal 5 straipsnį nurodomas registravimosi valstybės narės suteiktas nuorodos numeris, skirtas tik konkrečiai PVM deklaracijai.

            7 straipsnis
            Panaikinimas
            Įgyvendinimo reglamentas (ES) Nr. 815/2012 panaikinamas nuo 2021 m. sausio 1 d.
            Tačiau paslaugų, kurioms taikoma bet kuri iš Įgyvendinimo reglamente (ES) Nr. 815/2012 nurodytų specialių schemų ir kurios buvo suteiktos iki 2021 m. sausio 1 d., PVM deklaracijos yra teikiamos ir taisomos toliau taikant tą Įgyvendinimo reglamentą iki 2024 m. vasario 10 d.

            8 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. sausio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 12 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2010 10 12, p. 1.

            (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).

            (3)  2017 m. gruodžio 5 d. Tarybos direktyva (ES) 2017/2455, kuria iš dalies keičiamos Direktyvos 2006/112/EB ir Direktyvos 2009/132/EB nuostatos, susijusios su tam tikromis pridėtinės vertės mokesčio prievolėmis, taikomomis paslaugų teikimui ir nuotolinei prekybai prekėmis (OL L 348, 2017 12 29, p. 7).

            (4)  2019 m. lapkričio 21 d. Tarybos direktyva (ES) 2019/1995, kuria iš dalies keičiamos Direktyvos 2006/112/EB nuostatos, susijusios su nuotoline prekyba prekėmis ir tam tikromis šalies viduje tiekiamomis prekėmis (OL L 310, 2019 12 2, p. 1).

            (5)  2012 m. rugsėjo 13 d. Komisijos įgyvendinimo reglamentas (ES) Nr. 815/2012, kuriuo nustatomos išsamios Tarybos reglamento (ES) Nr. 904/2010, kiek tai susiję su specialiomis schemomis neįsisteigusiems apmokestinamiesiems asmenims, teikiantiems telekomunikacijų, transliavimo ar elektronines paslaugas neapmokestinamiesiems asmenims, taikymo taisyklės (OL L 249, 2012 9 14, p. 3).

            I PRIEDAS
            Identifikavimo duomenys

                        A skiltis

                        B skiltis

                        C skiltis

                        D skiltis

                        E skiltis

                        Langelio numeris

                        Sąjungoje neįsisteigusiems apmokestinamiesiems asmenims skirta schema

                        Sąjungoje įsisteigusiems apmokestinamiesiems asmenims skirta schema

                        Importo apmokestinimo schema
                        (Apmokestinamojo asmens identifikavimo duomenys)

                        Importo apmokestinimo schema
                        (Tarpininko identifikavimo duomenys)

                        1

                        Registravimosi valstybės narės pagal Direktyvos 2006/112/EB 362 straipsnį suteiktas atskiras PVM mokėtojo kodas (1)

                        Registravimosi valstybės narės pagal Direktyvos 2006/112/EB 369d straipsnį suteiktas atskiras PVM mokėtojo kodas, įskaitant šalies kodą

                        Registravimosi valstybės narės pagal Direktyvos 2006/112/EB 369q straipsnio 1 arba 3 dalį suteiktas atskiras PVM mokėtojo kodas  (2)

                        Registravimosi valstybės narės pagal Direktyvos 2006/112/EB 369q straipsnio 2 dalį suteiktas individualus identifikacinis kodas  (3)

                        1a

                        Jeigu apmokestinamajam asmeniui atstovauja tarpininkas, to tarpininko individualus identifikacinis kodas, suteiktas pagal Direktyvos 2006/112/EB 369q straipsnio 2 dalį

                        2

                        Nacionalinis mokesčio mokėtojo kodas

                        Nacionalinis mokesčio mokėtojo kodas  (4)

                        2a

                        PVM mokėtojo kodas (jei yra)

                        PVM mokėtojo kodas

                        3

                        Bendrovės pavadinimas

                        Bendrovės pavadinimas

                        Bendrovės pavadinimas

                        Bendrovės pavadinimas

                        4

                        Bendrovės prekybinis pavadinimas (-ai), jeigu skiriasi nuo bendrovės pavadinimo

                        Bendrovės prekybinis pavadinimas (-ai), jeigu skiriasi nuo bendrovės pavadinimo

                        Bendrovės prekybinis pavadinimas (-ai), jeigu skiriasi nuo bendrovės pavadinimo

                        Bendrovės prekybinis pavadinimas (-ai), jeigu skiriasi nuo bendrovės pavadinimo

                        5

                        Visas bendrovės pašto adresas  (5)

                        Visas bendrovės pašto adresas  (5)

                        Visas bendrovės pašto adresas  (5)

                        Visas bendrovės pašto adresas  (5)

                        6

                        Apmokestinamojo asmens verslo vietos valstybė

                        Apmokestinamojo asmens verslo vietos valstybė, jei ji ne Sąjungoje

                        Apmokestinamojo asmens verslo vietos valstybė

                        Valstybė narė, kurioje tarpininkas turi savo verslo vietą, arba, jeigu verslo vietos Sąjungoje nėra, valstybė narė, kurioje tarpininkas turi nuolatinį padalinį ir kurioje jis nurodo, kad naudosis importo apmokestinimo schema jo atstovaujamo apmokestinamojo asmens (-ų) vardu

                        7

                        Apmokestinamojo asmens e. pašto adresas

                        Apmokestinamojo asmens e. pašto adresas

                        Apmokestinamojo asmens e. pašto adresas

                        Tarpininko e. pašto adresas

                        8

                        Apmokestinamojo asmens interneto svetainė (-ės)

                        Apmokestinamojo asmens interneto svetainė (s) (jei yra)

                        Apmokestinamojo asmens interneto svetainė (-ės)

                        9

                        Kontaktinis asmuo

                        Kontaktinis asmuo

                        Kontaktinis asmuo

                        Kontaktinis asmuo

                        10

                        Telefono numeris

                        Telefono numeris

                        Telefono numeris

                        Telefono numeris

                        11

                        IBAN arba OBAN numeris

                        IBAN numeris

                        IBAN numeris  (6)

                        IBAN numeris  (7)

                        12

                        BIC numeris  (8)

                        BIC numeris  (8)

                        BIC numeris  (6)
                            (8)

                        BIC numeris  (7)
                            (8)

                        13.1

                        Atskiras PVM mokėtojo kodas (-ai) arba, jei jo nėra, valstybės narės (-ių), kurioje apmokestinamasis asmuo turi nuolatinį padalinį (-ius), išskyrus registravimosi valstybę narę, ir valstybės narės (-ių), iš kurios prekės siunčiamos arba gabenamos, išskyrus registravimosi valstybę narę, suteiktas mokesčio mokėtojo registracijos kodas (-ai)  (9)

                        Nurodyti, ar apmokestinamasis asmuo turi nuolatinį padalinį šioje valstybėje narėje  (14)

                        Atskiras PVM mokėtojo kodas (-ai) arba, jei jo nėra, valstybės narės (-ių), kurioje apmokestinamasis asmuo turi nuolatinį padalinį (-ius), išskyrus registravimosi valstybę narę, suteiktas mokesčio mokėtojo registracijos kodas (-ai)  (9)

                        Atskiras PVM mokėtojo kodas (-ai) arba, jei jo nėra, valstybės narės (-ių), kurioje tarpininkas turi nuolatinį padalinį (-ius), išskyrus registravimosi valstybę narę, suteiktas mokesčio mokėtojo registracijos kodas (-ai)  (9)

                        14.1

                        Valstybėse narėse, išskyrus registravimosi valstybę narę, esančių nuolatinių padalinių ir vietų, iš kurių siunčiamos arba gabenamos prekės, visas pašto adresas ir prekybinis pavadinimas  (10)

                        Valstybėse narėse, išskyrus registravimosi valstybę narę, esančių nuolatinių padalinių visas pašto adresas ir prekybinis pavadinimas  (10)

                        Valstybėse narėse, išskyrus registravimosi valstybę narę, esančių nuolatinių padalinių visas pašto adresas ir prekybinis pavadinimas  (10)

                        15.1

                        Neįsisteigusiam apmokestinamajam asmeniui valstybės narės (-ių) suteiktas PVM mokėtojo kodas (-ai)  (11)

                        16.1

                        Elektroninė deklaracija, kad apmokestinamasis asmuo nėra įsisteigęs Sąjungoje

                        Elektroninė deklaracija, kad apmokestinamasis asmuo nėra įsisteigęs Sąjungoje

                        16.2

                        Nurodyti, ar apmokestinamasis asmuo yra Direktyvos 2006/112/EB 14a straipsnio 2 dalyje nurodyta elektroninė sąsaja  (14)

                        17

                        Naudojimosi schema pradžios data  (12)

                        Naudojimosi schema pradžios data  (12)

                        Naudojimosi schema pradžios data  (13)

                        18

                        Apmokestinamojo asmens prašymo jį užregistruoti pagal schemą data

                        Apmokestinamojo asmens prašymo jį užregistruoti pagal schemą data

                        Apmokestinamojo asmens arba jo vardu veikiančio tarpininko prašymo jį užregistruoti pagal schemą data

                        Tarpininko prašymo jį užregistruoti data

                        19

                        Registravimosi valstybės narės sprendimo dėl registravimo data

                        Registravimosi valstybės narės sprendimo dėl registravimo data

                        Registravimosi valstybės narės sprendimo dėl registravimo data

                        Registravimosi valstybės narės sprendimo dėl registravimo data

                        20

                        Nurodyti, ar apmokestinamasis asmuo yra PVM mokėtojų grupė  (14)

                        21

                        Registravimosi valstybės narės pagal Direktyvos 2006/112/EB 362, 369d arba 369q straipsnius suteiktas atskiras PVM mokėtojo kodas (-ai), jei apmokestinamasis asmuo anksčiau naudojosi arba šiuo metu naudojasi kuria nors iš šių schemų

                        Registravimosi valstybės narės pagal Direktyvos 2006/112/EB 362, 369d arba 369q straipsnius suteiktas atskiras PVM mokėtojo kodas (-ai), jei apmokestinamasis asmuo anksčiau naudojosi arba šiuo metu naudojasi kuria nors iš šių schemų

                        Registravimosi valstybės narės pagal Direktyvos 2006/112/EB 362, 369d arba 369q straipsnius suteiktas atskiras PVM mokėtojo kodas (-ai), jei apmokestinamasis asmuo anksčiau naudojosi arba šiuo metu naudojasi kuria nors iš šių schemų

                        Registravimosi valstybės narės pagal Direktyvos 2006/112/EB 369q straipsnio 2 dalį suteiktas tarpininko kodas (-ai)

               (1)  Jo formatas: EUxxxyyyyyz: xxx – 3 skaičių registravimosi valstybės narės ISO kodas, yyyyy – registravimosi valstybės narės suteiktas 5 skaičių kodas, o z – kontrolinis skaitmuo.

               (2)  Jo formatas: IMxxxyyyyyyz: xxx – 3 skaičių registravimosi valstybės narės ISO kodas, yyyyyy – registravimosi valstybės narės suteiktas 6 skaičių kodas, o z – kontrolinis skaitmuo.

               (3)  Jo formatas: INxxxyyyyyyz: xxx – 3 skaičių registravimosi valstybės narės ISO kodas, yyyyyy – registravimosi valstybės narės suteiktas 6 skaičių kodas, o z – kontrolinis skaitmuo.

               (4)  Privaloma, jei 2a langelyje nenurodytas PVM mokėtojo kodas.

               (5)  Jei yra, nurodyti pašto kodą.

               (6)  Jei apmokestinamajam asmeniui neatstovauja tarpininkas.

               (7)  Jei apmokestinamajam asmeniui atstovauja tarpininkas.

               (8)  BIC numeris neprivalomas.

               (9)  Jeigu yra daugiau nei vienas nuolatinis padalinys arba daugiau nei viena valstybė narė, iš kurių prekės siunčiamos arba gabenamos, pildyti 13.1, 13.2 ir kt. langelius.

               (10)  Jeigu yra daugiau nei vienas nuolatinis padalinys ir (arba) vieta, iš kurios prekės siunčiamos arba gabenamos, pildyti 14.1, 14.2 ir kt. langelius.

               (11)  Jei yra daugiau nei vienas PVM mokėtojo kodas, kuriuos neįsisteigusiam apmokestinamajam asmeniui suteikė valstybė narė (-ės), pildyti 15.1, 15.2 ir kt. langelius.

               (12)  Tam tikrais ribotais atvejais ji gali būti ankstesnė už registravimosi pagal schemą datą.

               (13)  Naudojimosi schema pradžios data sutampa su D skilties 19 langelyje nurodyta data, o išankstinės registracijos pagal Tarybos įgyvendinimo reglamento (ES) 2019/2026 2 straipsnio trečią pastraipą atveju – ne anksčiau kaip 2021 m. sausio 1 d.

               (14)  Langelyje pateikiamas atsakymas – „taip“ arba „ne“.

            II PRIEDAS
            Su apmokestinamojo asmens arba tarpininko statusu registravimosi valstybės narės registre susiję duomenys

                        Registravimosi valstybės narės suteiktas apmokestinamojo asmens atskiras PVM mokėtojo kodas, įskaitant šalies kodą

                        Registravimosi valstybės narės suteiktas tarpininko individualus identifikacinis kodas, įskaitant šalies kodą

                        Pakeitimo įsigaliojimo data

                        Priežastys, dėl kurių keičiamas apmokestinamojo asmens statusas registre. Nurodyti naudojant šiuos kodus:

                                    (1)

                                    Apmokestinamasis asmuo arba, jei taikoma, jo vardu veikiantis tarpininkas pranešė registravimosi valstybei narei, kad apmokestinamasis asmuo nebeteikia paslaugų ir (arba) nebetiekia prekių, kurioms taikoma speciali schema.

                                    (2)

                                    Registravimosi valstybė narė mano, kad apmokestinamasis asmuo nutraukė apmokestinamąją veiklą, kuriai taikoma speciali schema.

                                    (3)

                                    Apmokestinamasis asmuo nebetenkina sąlygų, kurios būtinos norint naudotis specialia schema.

                                    (4)

                                    Apmokestinamasis asmuo nuolat nesilaiko specialios schemos taisyklių.

                                    (5)

                                    Apmokestinamasis asmuo arba jo vardu veikiantis tarpininkas pranešė, kad savanoriškai pasitraukia iš schemos.

                                    (6)

                                    Apmokestinamasis asmuo paprašė būti registruotas naujoje registravimosi valstybėje narėje.

                        Priežastys, dėl kurių keičiamas tarpininko statusas registre. Nurodyti naudojant šiuos kodus:

                                    (2)

                                    Tarpininkas per du iš eilės kalendorinius ketvirčius neatliko jokių tarpininkavimo veiksmų nė vieno apmokestinamojo asmens, besinaudojančio importo apmokestinimo schema, vardu.

                                    (3)

                                    Tarpininkas nebetenkina sąlygų, kurios būtinos tarpininko veiklai vykdyti.

                                    (4)

                                    Tarpininkas nuolat nesilaiko importo apmokestinimo schemos taisyklių.

                                    (5)

                                    Tarpininkas pranešė savanoriškai nutraukiantis tarpininko veiklą.

                                    (6)

                                    Tarpininkas paprašė būti registruotas naujoje registravimosi valstybėje narėje.

            III PRIEDAS
            PVM deklaracijos

                           1 dalis. Bendroji informacija

                        A skiltis

                        B skiltis

                        C skiltis

                        D skiltis

                        Langelio numeris

                        Sąjungoje neįsisteigusiems apmokestinamiesiems asmenims skirta schema

                        Sąjungoje įsisteigusiems apmokestinamiesiems asmenims skirta schema

                        Importo apmokestinimo schema

                              Unikalus nuorodos numeris

                            (1)

                        1

                        Registravimosi valstybės narės pagal Direktyvos 2006/112/EB 362 straipsnį suteiktas atskiras PVM mokėtojo kodas

                        Registravimosi valstybės narės pagal Direktyvos 2006/112/EB 369d straipsnį suteiktas atskiras PVM mokėtojo kodas, įskaitant šalies kodą

                        Registravimosi valstybės narės pagal Direktyvos 2006/112/EB 369q straipsnio 1 arba 3 dalį suteiktas atskiras PVM mokėtojo kodas

                        1a

                        Jei apmokestinamajam asmeniui atstovauja tarpininkas, to tarpininko identifikacinis kodas, suteiktas pagal Direktyvos 2006/112/EB 369q straipsnio 2 dalį

                        2

                        Mokestinis laikotarpis  (2)

                        Mokestinis laikotarpis  (2)

                        Mokestinis laikotarpis  (3)

                        2a

                        Laikotarpio pradžios ir pabaigos datos  (4)

                        Laikotarpio pradžios ir pabaigos datos  (4)

                        Laikotarpio pradžios ir pabaigos datos  (5)

                        3

                        Valiuta

                        Valiuta

                        Valiuta

                           2 dalis. Kiekvienai vartojimo valstybei narei, kurioje mokėtinas PVM
                            (6)

                           2. a) Paslaugų teikimas iš registravimosi valstybės narės ir nuolatinio padalinio (-ių), esančio už Sąjungos ribų

                           2. b) Prekių, siunčiamų arba gabenamų iš registravimosi valstybės narės, tiekimas
                            (7)

                        4.1

                        Vartojimo valstybės narės šalies kodas

                        Vartojimo valstybės narės šalies kodas

                        Vartojimo valstybės narės šalies kodas

                        5.1

                        Standartinis PVM tarifas vartojimo valstybėje narėje  (8)

                        Standartinis PVM tarifas vartojimo valstybėje narėje  (8)

                        Standartinis PVM tarifas vartojimo valstybėje narėje  (8)

                        6.1

                        Lengvatinis PVM tarifas vartojimo valstybėje narėje  (8)

                        Lengvatinis PVM tarifas vartojimo valstybėje narėje  (8)

                        Lengvatinis PVM tarifas vartojimo valstybėje narėje  (8)

                        7.1

                        Apmokestinamoji vertė taikant standartinį tarifą  (8)

                        Apmokestinamoji vertė taikant standartinį tarifą  (8)

                        Apmokestinamoji vertė taikant standartinį tarifą  (8)

                        8.1

                        PVM suma taikant standartinį tarifą  (8)

                        PVM suma taikant standartinį tarifą  (8)

                        PVM suma taikant standartinį tarifą  (8)

                        9.1

                        Apmokestinamoji vertė taikant lengvatinį tarifą  (8)

                        Apmokestinamoji vertė taikant lengvatinį tarifą  (8)

                        Apmokestinamoji vertė taikant lengvatinį tarifą  (8)

                        10.1

                        PVM suma taikant lengvatinį tarifą  (8)

                        PVM suma taikant lengvatinį tarifą  (8)

                        PVM suma taikant lengvatinį tarifą  (8)

                        11.1

                        Bendra mokėtina PVM suma

                        Bendra PVM suma, mokėtina už 2a dalyje deklaruotą paslaugų teikimą ir 2b dalyje deklaruotą prekių tiekimą

                        Bendra mokėtina PVM suma

                           2. c) Paslaugų teikimas iš nuolatinių padalinių valstybėse narėse, išskyrus registravimosi valstybę narę
                            (9)

                           2. d) Prekių, siunčiamų arba gabenamų iš valstybių narių, išskyrus registravimosi valstybę narę, tiekimas
                            (10)
                            (11)

                        12.1

                        Vartojimo valstybės narės šalies kodas

                        13.1

                        Standartinis PVM tarifas vartojimo valstybėje narėje  (8)

                        14.1

                        Lengvatinis PVM tarifas vartojimo valstybėje narėje  (8)

                        15.1

                        Atskiras PVM mokėtojo kodas arba, jei jo nėra:

                                    —

                                    nuolatinio padalinio, iš kurio teikiamos paslaugos, mokesčio mokėtojo registracijos kodas, įskaitant šalies kodą, arba

                                    —

                                    padalinio, iš kurio siunčiamos arba gabenamos prekės, mokesčio mokėtojo registracijos kodas, įskaitant šalies kodą.

                              Jeigu prekės tiekiamos pagal Direktyvos 2006/112/EB 14a straipsnio 2 dalį ir apmokestinamasis asmuo neturi PVM mokėtojo kodo arba mokesčio mokėtojo registracijos kodo valstybėje narėje, iš kurios siunčiamos arba gabenamos prekės, tos valstybės narės šalies kodas vis tiek turi būti nurodytas.

                        16.1

                        Apmokestinamoji vertė taikant standartinį tarifą  (8)

                        17.1

                        PVM suma taikant standartinį tarifą  (8)

                        18.1

                        Apmokestinamoji vertė taikant lengvatinį tarifą  (8)

                        19.1

                        PVM suma taikant lengvatinį tarifą  (8)

                        20.1

                        Bendra PVM suma, mokėtina už 2c dalyje deklaruotą paslaugų teikimą ir 2d dalyje deklaruotą prekių tiekimą

                           2. e) Bendra suma už prekių tiekimą ir paslaugų teikimą iš registravimosi valstybės narės, prekių tiekimą iš kitos valstybės narės ir paslaugų teikimą iš visų nuolatinių padalinių, esančių ne registravimosi valstybėje narėje

                        21.1

                        Bendra mokėtina PVM suma (11.1 langelis + 11.2 langelis... + 20.1 langelis + 20.2 langelis...)

                           3 dalis. Kiekvienai vartojimo valstybei narei, kuriai teikiamas PVM deklaracijos pataisymas

                        22.1

                        Mokestinis laikotarpis  (2)

                        Mokestinis laikotarpis  (2)

                        Mokestinis laikotarpis  (3)

                        23.1

                        Vartojimo valstybės narės šalies kodas

                        Vartojimo valstybės narės šalies kodas

                        Vartojimo valstybės narės šalies kodas

                        24.1

                        Bendra PVM suma, gauta pakoregavus prekių tiekimą / paslaugų teikimą  (12)

                        Bendra PVM suma, gauta pakoregavus prekių tiekimą / paslaugų teikimą  (12)

                        Bendra PVM suma, gauta pakoregavus prekių tiekimą / paslaugų teikimą  (12)

                           4 dalis. Kiekvienai vartojimo valstybei narei mokėtinas PVM likutis

                        25.1

                        Bendra mokėtina PVM suma, įskaitant ankstesnių deklaracijų pataisymus pagal valstybę narę (11.1 langelis + 11.2 langelis... + 24.1 langelis + 24.2 langelis...) (12)

                        Bendra mokėtina PVM suma, įskaitant ankstesnių deklaracijų pataisymus pagal valstybę narę (21.1 langelis + 21.2 langelis... + 24.1 langelis + 24.2 langelis...) (12)

                        Bendra mokėtina PVM suma, įskaitant ankstesnių deklaracijų pataisymus pagal valstybę narę (11.1 langelis + 11.2 langelis... + 24.1 langelis + 24.2 langelis...) (12)

                           5 dalis. Bendra visoms vartojimo valstybėms narėms mokėtino PVM suma

                        26

                        Bendra visoms valstybėms narėms mokėtina PVM suma (25.1 langelis + 25.2 langelis...) (13)

                        Bendra visoms valstybėms narėms mokėtina PVM suma (25.1 langelis + 25.2 langelis...) (13)

                        Bendra visoms valstybėms narėms mokėtina PVM suma (25.1 langelis + 25.2 langelis...) (13)

               (1)  Registravimosi valstybės suteikiamą unikalų nuorodos numerį sudaro registravimosi valstybės narės šalies kodas / PVM mokėtojo kodas/laikotarpis (pvz., CZ/xxxxxxxxx/Q1.yyyy (arba /M01.yyyy importo apmokestinimo schemos atveju) + laiko žyma. Registravimosi valstybė narė suteikia šį numerį prieš perduodama deklaraciją kitoms susijusioms valstybėms narėms.

               (2)  Kalendoriniais ketvirčiais: Q1.yyyy – Q2.yyyy – Q3.yyyy – Q4.yyyy. Jei 3 dalyje taisytinas daugiau nei vienas mokestinis laikotarpis, pildyti 22.1.1, 22.1.2 ir kt. langelius.

               (3)  Kalendoriniais ketvirčiais: M01.yyyy – M02.yyyy – M03.yyyy – ir t. t. Jei 3 dalyje taisytinas daugiau nei vienas mokestinis laikotarpis, pildyti 22.1.1, 22.1.2 ir kt. langelius.

               (4)  Pildyti tik tais atvejais, kai apmokestinamasis asmuo pateikia daugiau nei vieną PVM deklaraciją už tą patį ketvirtį. Kalendorinėmis dienomis: dd.mm.yyyy – dd.mm.yyyy.

               (5)  Pildyti tik tais atvejais, kai apmokestinamasis asmuo / tarpininkas pateikia daugiau nei vieną PVM deklaraciją už tą patį mėnesį. Kalendorinėmis dienomis: dd.mm.yyyy – dd.mm.yyyy.

               (6)  Kai yra daugiau nei viena vartojimo valstybė narė.

               (7)  Įskaitant prekių tiekimą, kuriam sudaromos sąlygos elektroninėmis sąsajomis, kaip nurodyta Direktyvos 2006/112/EB 14a straipsnio 2 dalyje, kai tų prekių siuntimas arba gabenimas prasideda ir baigiasi registravimosi valstybėje narėje.

               (8)  Jeigu per ataskaitinį laikotarpį taikomas daugiau nei vienas standartinis tarifas, pildyti 5.1.2, 7.1.2, 8.1.2, 13.1.2, 16.1.2, 17.1.2 ir kt. langelius. Jeigu taikomas daugiau nei vienas lengvatinis PVM tarifas, pildyti 6.1.2, 9.1.2, 10.1.2, 14.1.2, 18.1.2, 19.1.2 ir kt. langelius.

               (9)  Jeigu yra daugiau nei vienas nuolatinis padalinys, pildyti 12.2–20.2 ir kt. langelius.

               (10)  Jeigu yra daugiau nei viena valstybė narė, išskyrus registravimosi valstybę narę, iš kurios prekės siunčiamos ar gabenamos, pildyti 12.2–20.2 ir kt. langelius.

               (11)  Įskaitant prekių tiekimą, kuriam sudaromos sąlygos elektroninėmis sąsajomis, kaip nurodyta Direktyvos 2006/112/EB 14a straipsnio 2 dalyje, kai tų prekių siuntimas arba gabenimas prasideda ir baigiasi toje pačioje valstybėje narėje.

               (12)  Ši suma gali būti neigiama.

               (13)  Į 25.1, 25.2 ir kt. langeliuose nurodytas neigiamas sumas neatsižvelgiama.


title: Komisijos Įgyvendinimo Reglamentas (ES) 2020/196 2020 m. vasario 13 d. dėl leidimo naudoti endo-1,4-beta-ksilanazę, gautą iš Aspergillus niger CBS 109.713, kaip mėsinių viščiukų, mėsinių kalakutų, veislei auginamų kalakučiukų, retesnių rūšių paukščių (išskyrus dedeklinius paukščius) ir dekoratyvinių paukščių lesalų priedą atnaujinimo, kuriuo panaikinami reglamentai (EB) Nr. 1380/2007, (EB) Nr. 1096/2009 ir Įgyvendinimo reglamentas (ES) Nr. 843/2012 (leidimo turėtojas – „BASF SE“) (Tekstas svarbus EEE)

text:
14.2.2020

                  LT

                  Europos Sąjungos oficialusis leidinys

                  L 42/1

         KOMISIJOS ĮGYVENDINIMO REGLAMENTAS (ES) 2020/196
         2020 m. vasario 13 d.
         dėl leidimo naudoti endo-1,4-beta-ksilanazę, gautą iš Aspergillus niger CBS 109.713, kaip mėsinių viščiukų, mėsinių kalakutų, veislei auginamų kalakučiukų, retesnių rūšių paukščių (išskyrus dedeklinius paukščius) ir dekoratyvinių paukščių lesalų priedą atnaujinimo, kuriuo panaikinami reglamentai (EB) Nr. 1380/2007, (EB) Nr. 1096/2009 ir Įgyvendinimo reglamentas (ES) Nr. 843/2012 (leidimo turėtojas – „BASF SE“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ir jo atnaujinimo pagrindas bei tvarka;

                     (2)

                     Komisijos reglamentu (EB) Nr. 1380/2007 (2) endo-1,4-beta-ksilanazę, gautą iš Aspergillus niger CBS 109.713, leista 10 metų naudoti kaip mėsinių kalakutų lesalų priedą, Komisijos Reglamentu (EB) Nr. 1096/2009 (3) – kaip ančių ir mėsinių viščiukų lesalų priedą, ir Komisijos įgyvendinimo reglamentu (ES) Nr. 843/2012 (4) – kaip veislei auginamų kalakučiukų, retesnių rūšių mėsinių paukščių, retesnių rūšių dedeklinių arba veislei auginamų paukščiukų ir dekoratyvinių paukščių lesalų priedą;

                     (3)

                     pagal Reglamento (EB) Nr. 1831/2003 14 straipsnio 1 dalį šio leidimo turėtojas pateikė prašymą atnaujinti leidimą naudoti endo-1,4-beta-ksilanazę, gautą iš Aspergillus niger CBS 109.713, kaip mėsinių viščiukų, mėsinių kalakutų, veislei auginamų kalakučiukų, retesnių rūšių paukščių (išskyrus dedeklinius paukščius) ir dekoratyvinių paukščių lesalų priedą ir paprašė tą priedą priskirti prie priedų kategorijos „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 14 straipsnio 2 dalį;

                     (4)

                     Europos maisto saugos tarnyba (toliau – Tarnyba) 2019 m. vasario 27 d. nuomonėje (5) padarė išvadą, kad pareiškėjas pateikė duomenų, iš kurių matyti, kad priedas atitinka leidimo suteikimo sąlygas. Tarnyba nurodė, kad priedas yra saugus tikslinei rūšiai, vartotojams ir aplinkai. Ji taip pat padarė išvadą, kad šis priedas laikomas odą ir kvėpavimo takus galinčia jautrinti medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     endo-1,4-beta-ksilanazės, gautos iš Aspergillus niger CBS 109.713, vertinimas rodo, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti atnaujintas leidimas naudoti minėtą priedą;

                     (6)

                     atnaujinus leidimą naudoti endo-1,4-beta-ksilanazę, gautą iš Aspergillus niger CBS 109.713, kaip lesalų priedą pagal šio reglamento priede nustatytas sąlygas, reglamentai (EB) Nr. 1380/2007, (EB) Nr. 1096/2009 ir Įgyvendinimo reglamentas (ES) Nr. 843/2012 turėtų būti panaikinti;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas naudoti priede nurodytą priedą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, atnaujinamas šio reglamento priede nustatytomis sąlygomis.

            2 straipsnis
            Reglamentai (EB) Nr. 1380/2007, (EB) Nr. 1096/2009 ir Įgyvendinimo reglamentas (ES) Nr. 843/2012 panaikinami.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 13 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  2007 m. lapkričio 26 d. Komisijos reglamentas (EB) Nr. 1380/2007 dėl leidimo naudoti endo-1,4-beta-ksilanazę (Natugrain Wheat TS) kaip pašarų priedą (OL L 309, 2007 11 27, p. 21).

            (3)  2009 m. lapkričio 16 d. Komisijos reglamentas (EB) Nr. 1096/2009 dėl leidimo endo-1,4-beta-ksilanazės, gaunamos iš Aspergillus niger (CBS 109.713), fermentinį preparatą naudoti kaip mėsinių viščiukų pašarų priedą ir dėl leidimo šį preparatą naudoti pagal naują paskirtį kaip ančių pašarų priedą (leidimo turėtojas – BASF SE), iš dalies keičiantis Reglamentą (EB) Nr. 1458/2005 (OL L 301, 2009 11 17, p. 3).

            (4)  2012 m. rugsėjo 18 d. Komisijos įgyvendinimo reglamentas (ES) Nr. 843/2012 dėl leidimo endo-1,4-beta-ksilanazę, gautą iš Aspergillus niger (CBS 109.713), naudoti kaip veislei auginamų kalakutų, smulkiųjų paukščių (mėsinių ir iš kurių auginamos dedeklės arba kurie auginami veislei) ir dekoratyvinių paukščių lesalų priedą (leidimo turėtojas BASF SE) (OL L 252, 2012 9 19, p. 23).

            (5)  EFSA Journal 2019;17(3):5652.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Aktyvumo vienetai kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: virškinimo stimuliatoriai.

                        4a62

                        BASF SE

                        Endo-1,4-beta-ksilanazė
                        EC 3.2.1.8

                           Priedo sudėtis

                        Endo-1,4-beta-ksilanazės,
                        gautos iš Aspergillus niger (CBS 109.713), preparatas, kurio mažiausias aktyvumas –
                        Kieto pavidalo: 5 600  TXU  (1)/g
                        Skysto pavidalo: 5 600  TXU/ml

                        Mėsiniai kalakutai
                        Veislei auginami kalakučiukai

                        –

                        560 TXU

                        –

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                        2030 3 5

                           Veikliosios medžiagos apibūdinimas:

                        Endo-1,4-beta-ksilanazė, gauta iš Aspergillus niger (CBS 109.713)

                        Mėsiniai viščiukai
                        Dekoratyviniai paukščiai
                        Retesnių rūšių paukščiai, išskyrus dedeklinius paukščius

                        –

                        280 TXU

                        –

                           Analizės metodas  (2)

                        Viskozimetrinis metodas, pagrįstas klampumo sumažėjimu endo–1,4-beta-ksilanazei veikiant ksilano turintį substratą (kviečių arabinoksilaną) esant pH 3,5 ir 55 °C temperatūrai.

               (1)  1 TXU – fermento kiekis, kuris, esant 3,5 pH ir 55 °C temperatūrai, iš kviečių arabinoksilano atpalaiduoja 5 mikromolius redukuojančiųjų cukrų (ksilozės ekvivalentai) per minutę.

               (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: Komisijos Įgyvendinimo Reglamentas (ES) 2020/197 2020 m. vasario 13 d. dėl leidimo naudoti alura raudonąjį AC kaip kačių ir šunų pašarų priedą (Tekstas svarbus EEE)

text:
14.2.2020

                  LT

                  Europos Sąjungos oficialusis leidinys

                  L 42/4

         KOMISIJOS ĮGYVENDINIMO REGLAMENTAS (ES) 2020/197
         2020 m. vasario 13 d.
         dėl leidimo naudoti alura raudonąjį AC kaip kačių ir šunų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Reglamento (EB) Nr. 1831/2003 10 straipsnio 2 dalyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

                     (2)

                     neterminuotas leidimas naudoti alura raudonąjį AC kaip kačių ir šunų pašarų priedą, priklausantį kategorijai „dažikliai, įskaitant pigmentus“ ir antraštei „dažikliai, kuriuos leista naudoti maisto produktams dažyti pagal Bendrijos taisykles“ buvo suteiktas remiantis Direktyva 70/524/EEB. Vėliau, vadovaujantis Reglamento (EB) Nr. 1831/2003 10 straipsnio 1 dalies b punktu, šis priedas įtrauktas į pašarų priedų registrą kaip esamas produktas;

                     (3)

                     vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti alura raudonąjį AC kaip kačių ir šunų pašarų priedą. Pareiškėjas paprašė šį priedą priskirti prie priedų kategorijos „jusliniai priedai“ ir funkcinės grupės „dažikliai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (4)

                     Europos maisto saugos tarnyba (toliau – Tarnyba) 2012 m. balandžio 24 d. (3), 2013 m. gegužės 15 d. (4) ir 2015 m. spalio 20 d. (5) nuomonėse padarė išvadą, kad siūlomomis naudojimo sąlygomis alura raudonasis AC nedaro nepageidaujamo poveikio gyvūnų sveikatai ar aplinkai. Ji taip pat padarė išvadą, kad medžiaga turėtų būti laikoma galimai kenksminga priedo naudotojui dėl sąlyčio su oda arba akimis arba įkvėpus. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Pagal Komisijos reglamentą (EB) Nr. 429/2008 (6) rizikos aplinkai vertinimo I etape nustatyta, kad nesant didelio poveikio aplinkai tikimybės nereikia papildomai įvertinti alura raudonojo AC, kaip nemaistiniams gyvūnams skirto priedo, nes Tarnyba minėtose nuomonėse nepateikė jokių moksliškai pagrįstų susirūpinimą keliančių įrodymų. Tarnyba taip pat padarė išvadą, kad atitinkamas priedas yra veiksmingas pašarams nuspalvinti. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     alura raudonojo AC vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą priedą;

                     (6)

                     kadangi saugos sumetimais nebūtina neatidėliotinai taikyti nagrinėjamosios medžiagos leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas
            Priede nurodytą medžiagą, priklausančią priedų kategorijai „jusliniai priedai“ ir funkcinei grupei „dažikliai“, leidžiama naudoti kaip priedą gyvūnų mityboje šio reglamento priede nustatytomis sąlygomis.

            2 straipsnis
            Pereinamojo laikotarpio priemonės

               1.   Priede nurodytą medžiagą ir premiksus, kurių sudėtyje yra šios medžiagos, kurie buvo pagaminti ir paženklinti iki 2020 m. rugsėjo 5 d. laikantis taisyklių, taikytų iki 2020 m. kovo 5 d., galima toliau tiekti rinkai ir naudoti, kol pasibaigs turimos atsargos.

               2.   Pašarines žaliavas ir kombinuotuosius pašarus, kurių sudėtyje yra priede nurodytos medžiagos, kurie buvo pagaminti ir paženklinti iki 2022 m. kovo 5 d. laikantis taisyklių, taikytų iki 2020 m. kovo 5 d., galima toliau tiekti rinkai ir naudoti, kol pasibaigs turimos atsargos.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 13 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

            (3)  EFSA Journal 2012; 10(5):2675.

            (4)  EFSA Journal 2013;11(6):3234.

            (5)  EFSA Journal 2015; 13(11):4270.

            (6)  2008 m. balandžio 25 d. Komisijos reglamentas (EB) Nr. 429/2008 dėl išsamių Europos Parlamento ir Tarybos reglamento (EB) Nr. 1831/2003 įgyvendinimo taisyklių, susijusių su prašymų išduoti leidimą pašarų priedams rengimu ir teikimu bei pašarų priedų vertinimu ir leidimų išdavimu. (OL L 133, 2008 5 22, p. 1).

            PRIEDAS

                        Priedo identifikavimo numeris

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Veikliosios medžiagos kiekis mg/kg visaverčio pašaro, kurio drėgnis yra 12 %

                           Kategorija: jusliniai priedai. Funkcinė grupė: dažikliai. i) medžiagos, kurios nuspalvina pašarus arba atstato jų spalvą.

                        2a129

                        Alura raudonasis AC

                           Priedo sudėtis

                        Alura raudonasis AC aprašytas kaip medžiaga, kurios pagrindinė sudedamoji dalis yra natrio druska.
                        Kieto pavidalo (milteliai arba granulės)

                           Veikliosios medžiagos, kaip natrio druskos, apibūdinimas

                        Alura raudonąjį AC iš esmės sudaro dinatrio 2-hidroksi-1-(2-metoksi-5-metil-4-sulfonato-fenilazo)naftalen-6-sulfonatas ir papildomi dažikliai, taip pat pagrindiniai nedažantys komponentai – natrio chloridas ir (arba) natrio sulfatas.
                        Taip pat leidžiama naudoti kalcio ir kalio druskas.
                        Kieto pavidalo (milteliai arba granulės), gaunama cheminės sintezės būdu
                        Cheminė formulė: C18H14N2Na2O8S2

                        CAS numeris: 25956–17–6
                        Grynumo kriterijai
                        Bendras dažiklių kiekis ne mažesnis kaip 85 %, skaičiuojant kaip natrio druską (analizės duomenys)
                        Vandenyje netirpi medžiaga: ≤ 0,2 %
                        Papildomi dažikliai: ≤ 3 %
                        Organiniai junginiai, išskyrus
                        dažiklius:

                                    —

                                    6-hidroksi-2-naftalensulfonrūgšties natrio druska ≤ 0,3 %

                                    —

                                    4-amino-5-metoksi-2-metilbenzensulfonrūgštis ≤ 0,2 %

                                    —

                                    6,6-oksibis(2-naftalensulfonrūgšties) dinatrio druska ≤ 1 %

                              Nesulfoninti pirminiai aromatiniai aminai: ≤ 0,01 % (skaičiuojant kaip aniliną)
                        Eteriu ekstrahuojama medžiaga: < 0,2 % iš tirpalo, kurio pH 7

                           Analizės metodas  (1)

                        Alura raudonojo AC kiekybinis nustatymas pašarų priede:

                                    —

                                    spektrofotometrija esant 504 nm bangos ilgiui (Komisijos reglamentas (ES) Nr. 231/2012, kuriame nurodytos FAO JECFA monografijos Nr. 1 (4 tomas))

                                    —

                                    Alura raudonojo AC kiekybinis nustatymas pašaruose:

                                    —

                                    efektyvioji skysčių chromatografija kartu su dvigubąja masių spektrometrija (LC-MS/MS)

                        Katės

                        -

                        -

                        308

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, apsauginius akinius ir pirštines.

                        2030 3 5

                        Šunys

                        -

                        -

                        370

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: Komisijos Įgyvendinimo Reglamentas (ES) 2020/198 2020 m. vasario 13 d. kuriuo nustatomos Europos Parlamento ir Tarybos reglamento (ES) Nr. 251/2014 taikymo taisyklės dėl saugomų aromatizuotų vyno produktų sektoriaus geografinių nuorodų registro sudarymo ir esamų geografinių nuorodų įtraukimo į tą registrą

text:
14.2.2020

                  LT

                  Europos Sąjungos oficialusis leidinys

                  L 42/8

         KOMISIJOS ĮGYVENDINIMO REGLAMENTAS (ES) 2020/198
         2020 m. vasario 13 d.
         kuriuo nustatomos Europos Parlamento ir Tarybos reglamento (ES) Nr. 251/2014 taikymo taisyklės dėl saugomų aromatizuotų vyno produktų sektoriaus geografinių nuorodų registro sudarymo ir esamų geografinių nuorodų įtraukimo į tą registrą
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. vasario 26 d. Europos Parlamento ir Tarybos reglamentą (ES) Nr. 251/2014 dėl aromatizuotų vyno produktų apibrėžties, aprašymo, pateikimo, ženklinimo ir geografinių nuorodų apsaugos, kuriuo panaikinamas Tarybos reglamentas (EEB) Nr. 1601/91 (EEB) Nr. 1601/91 (1), ypač į jo 21 straipsnį ir 26 straipsnio 1 ir 3 dalis,
         kadangi:

                     (1)

                     Tarybos reglamento (EEB) Nr. 1601/91 (2) II priede pateiktas aromatizuotų vyno produktų geografinių nuorodų, kurioms suteikta apsauga pagal tą reglamentą, sąrašas. Reglamentas (EEB) Nr. 1601/91 buvo panaikintas ir pakeistas Reglamentu (ES) Nr. 251/2014. Reglamento (ES) Nr. 251/2014 III skyriuje nustatytos aromatizuotų vynų sektoriaus geografinių nuorodų apsaugos taisyklės. To skyriaus nuostatomis Komisijai taip pat suteikiami įgaliojimai, inter alia, priimti įgyvendinimo aktus dėl viešai prieinamo aromatizuotų vyno produktų geografinių nuorodų, saugomų pagal tą reglamentą, elektroninio registro sudarymo ir tvarkymo. Tas registras turėtų būti tvarkomas Komisijos interneto svetainėje;

                     (2)

                     pagal Reglamento (ES) Nr. 251/2014 26 straipsnio 1 dalį esamos aromatizuotų vyno produktų geografinės nuorodos, išvardytos Reglamento (EEB) Nr. 1601/91 II priede arba pateiktos valstybei narei ir jos patvirtintos anksčiau nei 2014 m. kovo 27 d., pagal tą reglamentą yra automatiškai saugomos kaip geografinės nuorodos. Tačiau, remiantis to reglamento 26 straipsnio 3 dalimi, esamos geografinės nuorodos, su kuriomis susijusių techninių bylų ir nacionalinių sprendimų dėl patvirtinimo atitinkama valstybė narė nepateikia Komisijai iki 2017 m. kovo 28 d., turėtų būti iš registro išbraukiamos;

                     (3)

                     iki 2017 m. kovo 28 d. Komisija gavo technines bylas ir nacionalinius sprendimus dėl patvirtinimo, susijusius su šiomis esamomis Reglamento (EEB) Nr. 1601/91 II priede išvardytomis aromatizuotų vyno produktų geografinėmis nuorodomis: „Nürnberger Glühwein“ (2017 m. kovo 17 d.), „Samoborski bermet“ (2017 m. kovo 23 d.), „Thüringer Glühwein“ (2017 m. kovo 17 d.) ir„Vermut di Torino“ arba „Vermouth di Torino“ (2017 m. kovo 24 d.);

                     (4)

                     geografinę nuorodą „Vino Naranja del Condado de Huelva“ Ispanija patvirtino 2011 m. liepos 6 d. Susijusią techninę bylą ir nacionalinį sprendimą dėl patvirtinimo Komisija gavo 2017 m. kovo 14 d.;

                     (5)

                     Komisija įvertino esamas geografines nuorodas „Nürnberger Glühwein“, „Samoborski bermet“, „Thüringer Glühwein“, „Vermut di Torino“ arba „Vermouth di Torino“ ir „Vino Naranja del Condado de Huelva“ ir padarė išvadą, kad jos atitinka geografinės nuorodos apibrėžtį, pateiktą Reglamento (ES) Nr. 251/2014 2 straipsnio 3 punkte;

                     (6)

                     todėl esamos geografinės nuorodos „Nürnberger Glühwein“, „Samoborski bermet“, „Thüringer Glühwein“, „Vermut di Torino“ arba „Vermouth di Torino“ ir „Vino Naranja del Condado de Huelva“ turėtų būti įtrauktos į aromatizuotų vyno produktų geografinių nuorodų, saugomų pagal Reglamentą (ES) Nr. 251/2014, registrą;

                     (7)

                     Komisija negavo su esama geografine nuoroda „Vermouth de Chambéry“ susijusios techninės bylos ir nacionalinio sprendimo dėl patvirtinimo. Todėl esama geografinė nuoroda „Vermouth de Chambéry“ nebesaugoma nuo 2017 m. kovo 29 d. Kadangi registras dar nėra sudarytas, Komisija turėtų susilaikyti nuo pavadinimo „Vermouth de Chambéry“ įtraukimo į tą registrą;

                     (8)

                     siekiant aiškumo ir atsižvelgiant į pareiškėjų prašymą, esamos Italijos geografinės nuorodos, nurodytos Reglamento (EEB) Nr. 1601/91 II priede, pavadinimas „Vermouth di Torino“ arba „Vermut di Torino“ (priklausomai nuo reglamento kalbinės versijos) turėtų būti įtrauktas į registrą kaip „Vermut di Torino“/„Vermouth di Torino“,

               PRIĖMĖ ŠĮ REGLAMENTĄ:

            1 straipsnis
            Registras

               1.   Aromatizuotų vyno produktų geografinių nuorodų elektroninis registras (toliau – registras), nurodytas Reglamento (ES) Nr. 251/2014 21 straipsnyje, sudaromas naudojantis skaitmenine sistema ir Komisijos skelbiamas visuomenei.

               2.   Registre nurodomi aromatizuotų vyno produktų pavadinimai, saugomi kaip geografinės nuorodos pagal Reglamentą (ES) Nr. 251/2014.

            2 straipsnis
            Esamos geografinės nuorodos
            Į geografinių nuorodų, saugomų pagal Reglamentą (ES) Nr. 251/2014, registrą įtraukiamos šios esamos geografinės nuorodos:

                        a)

                        „Nürnberger Glühwein“,

                        b)

                        „Samoborski bermet“,

                        c)

                        „Thüringer Glühwein“,

                        d)

                        „Vermut di Torino“ / „Vermouth di Torino“,

                        e)

                        „Vino Naranja del Condado de Huelva“.

            3 straipsnis
            Įsigaliojimas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 13 d.

                  Komisijos vardu

                  Pirmininkė

               Ursula VON DER LEYEN

            (1)  OL L 84, 2014 3 20, p. 14.

            (2)  1991 m. birželio 10 d. Tarybos reglamentas (EEB) Nr. 1601/91, nustatantis bendrąsias aromatintų vynų, aromatintų vyno gėrimų ir aromatintų vyno kokteilių apibrėžimo, aprašymo ir pateikimo taisykles (OL L 149, 1991 6 14, p. 1).


title: Komisijos Įgyvendinimo Reglamentas (ES) 2020/199 2020 m. vasario 13 d. kuriuo nustatomas reikalavimas registruoti importuojamus Egipto kilmės ištisinių gijų stiklo pluošto produktus

text:
14.2.2020

                  LT

                  Europos Sąjungos oficialusis leidinys

                  L 42/10

         KOMISIJOS ĮGYVENDINIMO REGLAMENTAS (ES) 2020/199
         2020 m. vasario 13 d.
         kuriuo nustatomas reikalavimas registruoti importuojamus Egipto kilmės ištisinių gijų stiklo pluošto produktus
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 24 straipsnio 5a dalį,
         informavusi valstybes nares,
         kadangi:

                     (1)

                     2019 m. birželio 7 d. Europos Komisija (toliau – Komisija) pranešimu Europos Sąjungos oficialiajame leidinyje (2) (toliau – pranešimas apie inicijavimą) paskelbė apie antisubsidijų tyrimo dėl į Sąjungą importuojamų Egipto kilmės ištisinių gijų stiklo pluošto produktų inicijavimą.

                     (2)

                     Tyrimas inicijuotas Europos stiklo pluošto gamintojų asociacijai (toliau – APFE arba skundo pateikėjas) 2019 m. balandžio 24 d. pateikus skundą gamintojų, kurie pagamina daugiau nei 25 % visų ištisinių gijų stiklo pluošto produktų Sąjungoje, vardu.

                     (3)

                     Šis antisubsidijų tyrimas Komisijos buvo inicijuotas po 2019 m. gegužės 3 d. dėl to paties (tačiau Egipto ir Bahreino kilmės) produkto inicijuoto atskiro tyrimo (3), kuriuo buvo siekiama nustatyti, ar vykdomas žalingas dempingas.

                     (4)

                     Atliekant tyrimą dėl subsidijavimo ir žalos nagrinėjamas 2018 m. balandžio 1 d. – 2019 m. kovo 31 d. laikotarpis (toliau – tiriamasis laikotarpis). Tiriant žalai svarbias tendencijas nagrinėjamas laikotarpis nuo 2016 m. sausio 1 d. iki tiriamojo laikotarpio pabaigos (toliau – nagrinėjamasis laikotarpis).

               1.   Registruotinas produktas

                     (5)

                     Registruotinas produktas (toliau – nagrinėjamasis produktas) – Egipto kilmės ne ilgesnės kaip 50 mm kapotos stiklo pluošto sruogos (toliau – kapotos sruogos), stiklo pluošto pusverpaliai, išskyrus impregnuotus ir padengtus stiklo pluošto pusverpalius, kurių degimo nuostoliai yra didesni nei 3 % (kaip nustatyta ISO standarte 1887), (toliau – pusverpaliai), ir iš stiklo pluošto gijų pagaminti dembliai, išskyrus stiklo vatos demblius (toliau – dembliai), kurių KN kodai šiuo metu yra 7019 11 00, ex 7019 12 00, 7019 31 00 (TARIC kodai 7019120022, 7019120025, 7019120026 ir 7019120039). Nagrinėjamasis produktas žinomas kaip stiklo pluošto armatūra (SPA).

               2.   Registravimo pagrindas

                     (6)

                     Pagal pagrindinio reglamento 24 straipsnio 5a dalį Komisija muitinėms nurodo imtis reikiamų veiksmų siekiant registruoti importą 29a straipsnyje nurodytu išankstinio informacijos atskleidimo laikotarpiu, kad vėliau tokiam importui būtų galima taikyti priemones nuo tos registracijos dienos, išskyrus atvejus, kai ji turi pakankamai įrodymų, kad nesilaikoma pagrindinio reglamento 16 straipsnio 4 dalies c ar d punktuose nustatytų reikalavimų.

                     (7)

                     Todėl Komisija išanalizavo pagrindinio reglamento 16 straipsnio 4 dalies c ir d punktų reikalavimus, kad nustatytų, ar importas turėtų būti registruojamas išankstinio informacijos atskleidimo laikotarpiu.

                     (8)

                     Minėtuose punktuose reikalaujama, kad Komisija ištirtų:

                                 —

                                 ar susiklostė kritinės aplinkybės, kai dėl aptariamo subsidijuoto produkto, kuriam naudą teikia kompensuotinos subsidijos, didelio importo per palyginti trumpą laiką buvo padaryta sunkiai atitaisomos žalos, ir

                                 —

                                 ar yra manoma, kad norint užkirsti kelią tokiai žalai pasikartoti, būtina nustatyti kompensacinius muitus tokiam importui atgaline data.

               2.1.   Produktas, kuriam taikomos kompensuotinos subsidijos

                     (9)

                     Dėl subsidijavimo šiame etape Komisija turi pakankamai įrodymų, kad iš Egipto eksportuojamas nagrinėjamasis produktas yra subsidijuojamas ir kad tiriamuoju laikotarpiu eksportuojantis gamintojas „Jushi“ Egipte naudojosi šiomis subsidijomis.

                     (10)

                     Skunde nurodytos tokios subsidijavimo praktikos rūšys:

                                 —

                                 tiesioginis lėšų pervedimas;

                                 —

                                 Vyriausybės negautos arba nesurinktos pajamos ir

                                 —

                                 Vyriausybės tiekiamos prekės ir teikiamos paslaugos už mažesnį nei pakankamą atlygį.

                     (11)

                     Kaip nustatyta pranešime apie inicijavimą, skundo pateikėjas tvirtino, kad pirmiau nurodytos priemonės yra subsidijos, nes pagal jas teikiama finansinė Egipto Vyriausybės (įskaitant viešąsias įstaigas) parama, kuria pasinaudoja nagrinėjamąjį produktą eksportuojantis gamintojas. Tvirtinama, kad jos teikiamos tik tam tikroms įmonėms, pramonės šakoms ar įmonių grupėms ir (arba) priklauso nuo to, ar vykdomas eksportas, todėl yra konkrečios ir kompensuotinos.

                     (12)

                     Subsidijavimo įrodymai pateikti skundo nekonfidencialioje versijoje ir toliau nagrinėti memorandume dėl įrodymų pakankamumo.

                     (13)

                     Todėl šiame etape Komisija turi pakankamai įrodymų, iš kurių matyti, kad iš Egipto eksportuojamai SPA taikomos kompensuotinos subsidijos.

               2.2.   Labai didelės apimties SPA importas iš Egipto per palyginti trumpą laikotarpį

                     (14)

                     Iš „Surveillance 2“ duomenų bazės paimti duomenys kartu su 2015 m. duomenimis rodo, kad 2015–2018 m. iš Egipto buvo importuojami labai dideli SPA kiekiai. Šiuo laikotarpiu importo apimtis išaugo 200 %, o jo rinkos dalis padidėjo nuo 4,6 % 2015 m. iki 12,8 % 2018 m.

                     (15)

                     Atsižvelgiant į naujesnius duomenis, toliau pateiktoje diagramoje parodytas iš Egipto importuotas SPA kiekis pagal ketvirtį nuo 2016 m. sausio mėn. iki 2019 m. rugsėjo mėn. Tai apima nagrinėjamąjį laikotarpį (2016 m. 1 ketv. – 2019 m. 1 ketv.) ir du ketvirčius po tiriamojo laikotarpio (TL) pabaigos (2019 m. 2 ir 3 ketv.).

                     (16)

                     Nagrinėjamuoju laikotarpiu SPA importas labai – 130 % – išaugo: nuo šiek tiek daugiau nei 14 000 tonų 2016 m. 1 ketv. iki 32 000 tonų 2019 m. 1 ketv., t. y. rinkos dalis padidėjo nuo 5 iki 14 %:

                     (17)

                     Kadangi 3 konstatuojamojoje dalyje nurodytas atskiras antidempingo tyrimas yra susijęs su to paties produkto importu iš kitų šalių, įskaitant Egiptą, to tyrimo inicijavimas jau galėjo paveikti nagrinėjamam vertinimui svarbius prekybos srautus. Taigi to tyrimo inicijavimo data, t. y. 2019 m. gegužės 3 d., bus laikoma laikotarpio po inicijavimo pradžia importo raidai įvertinti atliekant ir šį tyrimą.

                     (18)

                     Importo iš Egipto laikotarpiu po inicijavimo analizė nerodo, kad labai didelės apimties importas būtų pasibaigęs – importuojama tiek pat arba daugiau:

                                 Importo iš Egipto apimtis (tonomis)

                                 Mėnesio vidurkis (TL)

                                 Po inicijavimo (iš viso) (*1)

                                 Tas pats laikotarpis per TL (iš viso) (*2)

                                 Mėnesio vidurkis (po inicijavimo)

                                 Skirtumas
                                 Tas pats laikotarpis per TL – po inicijavimo (iš viso)

                                 Skirtumas
                                 Iš viso per TL – po inicijavimo (mėnesio vidurkis)

                                 Egiptas

                                 12 014

                                 91 319

                                 92 286

                                 13 045

                                 – 1 %

                                 + 9 %

                                    Šaltinis:„Surveillance 2“ duomenų bazė.

                     (19)

                     Iš tiesų, atsižvelgiant į tiriamąjį laikotarpį ir laikotarpį po jo, vidutinė mėnesio importo apimtis nuo 2019 m. gegužės iki lapkričio mėn. yra 9 % didesnė nei tiriamuoju laikotarpiu.

                     (20)

                     Bendras nuo 2019 m. gegužės iki lapkričio mėn. į Sąjungą importuotos Egipto kilmės SPA kiekis beveik atitinka bendrą per tą patį laikotarpį 2018 m. importuotą kiekį.

                     (21)

                     Remdamasi pirmiau minėta analize, Komisija padarė išvadą, kad iš Egipto buvo importuojami labai dideli SPA kiekiai. Tokia importo apimtis ir rinkos dalies padidėjimas nagrinėjamuoju laikotarpiu prilygsta labai didelės apimties importui per palyginti trumpą laikotarpį, kaip apibrėžta pagrindinio reglamento 16 straipsnio 4 dalyje.

                     (22)

                     Faktiškai importo apimties padidėjimas sutapo su antidempingo tyrimo dėl to paties nagrinėjamojo produkto inicijavimu – ankstesniais dviem ketvirčiais buvo stebima mažėjančio, stabilesnio importo tendencija. Taip gali būti dėl to, kad yra galimybė, jog nagrinėjamam produktui bus taikomos prekybos apsaugos priemonės.

               2.3.   Kritinės aplinkybės ir sunkiai atitaisoma žala

                     (23)

                     Skunde pateikta pakankamai įrodymų, kad dėl importo iš Egipto Sąjungos pramonė patiria sunkiai atitaisomą materialinę žalą ir kad šis importas yra kritinės aplinkybės.

                     (24)

                     Nuo 2015 m., kai, Komisijos nuomone, Sąjungos pramonė nepatyrė žalos (4), „Jushi Egypt“ importas į ES gerokai išaugo.

                     (25)

                     Komisija turi pakankamai įrodymų, kad dėl eksportuojančių gamintojų subsidijavimo daroma sunkiai atitaisoma materialinė žala Sąjungos pramonei. Šiuos įrodymus sudaro skunde pateikti išsamūs duomenys, susiję su pagrindinio reglamento 8 straipsnio 4 dalyje nurodytais pagrindiniais žalos veiksniais.

                     (26)

                     Tokių aplinkybių įrodymai – sparčiai blogėjanti Sąjungos pramonės padėtis, t. y. sumažėjęs pelno dydis, kuris nuo aukščiausio lygio – 13 % 2016 m. – sumažėjo iki 4,6 % 2018 m., ir per tą patį laikotarpį (2016–2018 m.) prarasta 11 procentinių punktų rinkos dalis.

                     (27)

                     Šis pablogėjimas sutapo su pirmiau pateiktoje diagramoje nurodytos importo iš Egipto apimties padidėjimu ir toliau nurodytos vidutinės importo kainos sumažėjimu.

                     (28)

                     Komisija nustatė, kad vidutinė SPA iš Egipto vieneto kaina sumažėjo nuo 1 007 EUR už toną 2016 m. 1 ketvirtį iki 904 EUR už toną per TL. Inicijavus antidempingo tyrimą dėl to paties produkto iš Egipto, nuo 2019 m. gegužės mėn. iki 2019 m. lapkričio mėn. vieneto kaina toliau mažėjo – vidutiniškai iki 884 EUR už toną.

                     (29)

                     2018 m., remiantis skundu, dėl importo iš Egipto Sąjungos pramonės kainos buvo priverstinai mažinamos 16 %.

                     (30)

                     Komisija taip pat įvertino, ar tokia žala yra sunkiai atitaisoma. Atsižvelgiant į tai, kad kai kurie SPA naudotojai savo tiekėjams sertifikuoti taiko ilgai trunkančius procesus, jiems pasirinkus Kinijos ar Egipto tiekėją, mažai tikėtina, kad trumpuoju ar net vidutinės trukmės laikotarpiu jie vėl pasirinktų Sąjungos gamintoją. Toks pavojus visam laikui netekti rinkos dalies arba prarasti pajamų dalį yra sunkiai atitaisoma žala.

                     (31)

                     Todėl Komisija padarė išvadą, jog iš pateiktų įrodymų matyti, kad Sąjungos pramonė patiria sunkiai atitaisomą žalą ir kad aplinkybės yra kritinės.

               2.4.   Žalos pasikartojimo tikimybės pašalinimas

                     (32)

                     Galiausiai, atsižvelgdama į tai, kas išdėstyta 2.3 skirsnyje, Komisija mano, kad reikia parengti galimybę nustatyti priemones atgaline data ir nustatyti reikalavimą registruoti produktus, siekiant užkirsti kelią tokios žalos pasikartojimui. Iš tiesų, laikotarpio po TL rinkos sąlygos patvirtina, kad vidaus pramonės padėtis blogėja dėl labai padidėjusio subsidijuojamo importo mažomis kainomis.

               2.5.   Išvada

                     (33)

                     Atsižvelgdama į tai, kas išdėstyta pirmiau, Komisija nustatė, jog nėra įtikinamų įrodymų, kad šiuo atveju importuojamas nagrinėjamasis produktas neturėtų būti registruojamas išankstinio informacijos atskleidimo laikotarpiu.

                     (34)

                     Taigi pagal pagrindinio reglamento 24 straipsnio 5a dalį Komisija registruos importuojamą nagrinėjamąjį produktą išankstinio informacijos atskleidimo laikotarpiu.

               3.   Būsimi už registruotą importą mokėtini muitai

                     (35)

                     Pagal pagrindinio reglamento 24 straipsnio 5a dalį turi būti nustatytas reikalavimas pagrindinio reglamento 29a straipsnyje nurodytu išankstinio informacijos atskleidimo laikotarpiu registruoti importuojamą nagrinėjamąjį produktą.

                     (36)

                     Būsima mokėtinų muitų suma priklausys nuo galutinių šio antisubsidijų tyrimo išvadų. Šiuo tyrimo etapu dar neįmanoma nustatyti subsidijavimo Egipte sumos. Skunde nepateikta tiksliai apskaičiuota subsidijavimo suma, kuria paprastai turėtų būti remiamasi nustatant kompensacinius muitus. Skunde pateikiamas tik įvertintas žalos pašalinimo lygis 2018 m. – 22 %.

                     (37)

                     Pagal pagrindinio reglamento 15 straipsnio 1 dalies ketvirtą pastraipą ši apskaičiuota mokėtinų muitų suma būtų svarbi tik tuo atveju, jei muitas, pagrįstas kompensuotinų subsidijų suma, būtų didesnis, o Komisija aiškiai daro išvadą, kad šio didesnio muito nustatymas neatitiktų Sąjungos interesų.

               4.   Asmens duomenų tvarkymas

                     (38)

                     Visi su šiuo registravimu susiję surinkti asmens duomenys bus naudojami pagal Europos Parlamento ir Tarybos reglamentą (ES) 2018/1725 (5),

               PRIĖMĖ ŠĮ REGLAMENTĄ:

            1 straipsnis

               1.   Pagal Reglamento (ES) 2016/1037 24 straipsnio 5a dalį muitinėms nurodoma imtis reikiamų veiksmų siekiant registruoti Egipto kilmės į Sąjungą importuojamas ne ilgesnes kaip 50 mm kapotas stiklo pluošto sruogas, stiklo pluošto pusverpalius, išskyrus impregnuotus ir padengtus stiklo pluošto pusverpalius, kurių degimo nuostoliai yra didesni nei 3 % (kaip nustatyta ISO standarte 1887), ir iš stiklo pluošto gijų pagamintus demblius, išskyrus stiklo vatos demblius, kurių KN kodai šiuo metu yra 7019 11 00, ex 7019 12 00, 7019 31 00 (TARIC kodai 7019120022, 7019120025, 7019120026 ir 7019120039).

               2.   Registracija baigiama po trijų savaičių nuo šio reglamento įsigaliojimo dienos.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 13 d.

                  Komisijos vardu

                  Pirmininkė

               Ursula VON DER LEYEN

            (1)  OL L 176, 2016 6 30, p. 55.

            (2)  OL C 192, 2019 6 7, p. 30.

            (3)  Pranešimas apie antidempingo tyrimo dėl importuojamų Bahreino ir Egipto kilmės ištisinių gijų stiklo pluošto produktų inicijavimą (OL C 151, 2019 5 3, p. 4).

            (*1)  Nuo 2019 m. gegužės iki lapkričio mėn.

            (*2)  Nuo 2018 m. gegužės iki lapkričio mėn.

            (4)  2017 m. balandžio 24 d. Komisijos įgyvendinimo reglamentas (ES) 2017/724, kuriuo, atlikus priemonių galiojimo termino peržiūrą pagal Europos Parlamento ir Tarybos reglamento (ES) 2016/1036 11 straipsnio 2 dalį, tam tikriems importuojamiems Kinijos Liaudies Respublikos kilmės ištisinių gijų stiklo pluošto produktams nustatomas galutinis antidempingo muitas (OL L 107, 2017 4 25, p. 4).

            (5)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).


title: Komisijos įgyvendinimo reglamentas (ES) 2020/420 2020 m. kovo 16 d. kuriuo ištaisoma Reglamento (ES) 2016/919 dėl geležinkelių sistemos Europos Sąjungoje kontrolės, valdymo ir signalizacijos posistemių techninės sąveikos specifikacijos teksto redakcija vokiečių kalba (Tekstas svarbus EEE)

text:
20.3.2020

                  LT

                  Europos Sąjungos oficialusis leidinys

                  L 84/5

         KOMISIJOS ĮGYVENDINIMO REGLAMENTAS (ES) 2020/420
         2020 m. kovo 16 d.
         kuriuo ištaisoma Reglamento (ES) 2016/919 dėl geležinkelių sistemos Europos Sąjungoje kontrolės, valdymo ir signalizacijos posistemių techninės sąveikos specifikacijos teksto redakcija vokiečių kalba
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. gegužės 11 d. Europos Parlamento ir Tarybos direktyvą (ES) 2016/797 dėl geležinkelių sistemos sąveikos Europos Sąjungoje (1), ypač į jos 5 straipsnio 11 dalį,
         kadangi:

                     (1)

                     Komisijos reglamento (ES) 2016/919 (2) teksto redakcijos vokiečių kalba priedo 7.4.2.3 skirsnio 2 dalyje yra klaida, susijusi su pereinamojo laikotarpio taikymo sąlygomis;

                     (2)

                     todėl Reglamento (ES) 2016/919 teksto redakcija vokiečių kalba turėtų būti atitinkamai ištaisyta. Teksto redakcijų kitomis kalbomis taisyti nereikia;

                     (3)

                     dėl priedo 7.4.2.3 skirsnio 2 dalyje esančios klaidos ekonominės veiklos vykdytojams taikomi nepagrįstai griežti geležinkelio transporto priemonių pateikimo rinkai reikalavimai. Nuo 2019 m. birželio 16 d. iki 2020 m. gruodžio 31 d. tam tikromis sąlygomis turėtų būti galima išduoti leidimus pateikti rinkai geležinkelių transporto priemones, atitinkančias Reglamento (ES) 2016/919 priedo A priedo A 2 lentelėje nurodytą specifikacijų rinkinį Nr. 1. Sąlygos yra tos, kad leidžiamos pateikti rinkai transporto priemonės turi atitikti transporto priemonių tipą, patvirtintą iki 2019 m. sausio 1 d. remiantis atitiktimi Reglamento (ES) 2016/919 priedo A priedo A 2 lentelėje nurodytam specifikacijų rinkiniui Nr. 1. Todėl teksto redakcija vokiečių kalba turėtų būti ištaisyta atgaline data;

                     (4)

                     šiame reglamente nustatytos priemonės atitinka pagal Direktyvos (ES) 2016/797 51 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis

               (netaikoma teksto redakcijai lietuvių kalba)

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. birželio 16 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. kovo 16 d.

                  Komisijos vardu

                  Pirmininkė

               Ursula VON DER LEYEN

            (1)  OL L 138, 2016 5 26, p. 44.

            (2)  2016 m. gegužės 27 d. Komisijos reglamentas (ES) 2016/919 dėl geležinkelių sistemos Europos Sąjungoje kontrolės, valdymo ir signalizacijos posistemių techninės sąveikos specifikacijos (OL L 158, 2016 6 15, p. 1).